text: আওস ইবনে খাওয়ালিয়ি( أوس بن خولي ) মুহাম্মাদের একজন খ্যাতনামা আনসার সাহাবা ছিলেন। তিনি বদর,উহুদ ও খন্দকের যুদ্ধে অংশগ্রহণ করেছিলেন এবং মুহাম্মাদের সাথে মায়মুনার বিবাহের মধ্যস্থতাকারী ছিলেন।
  
  বংশ পরিচয়  
  আওস ইবনে খাওয়ালিয়ি-এর পিতার নাম খাওয়ালিয়ি ইবনে আবদুল্লাহ ইবনুল হারিস আল-খাযরাজী। মাতার নাম জামিলা বিনতে উবায়ি। ইবনে মাদানীর বর্ণনামতে তার উপনাম আবু লায়লা। বিখ্যাত মুনাফিক আবদুল্লাহ ইবনে সালুল ছিল তার মামা।
  
  মুহাজির সাহাবা শুজা ইবনে ওয়াহাব আল আসাদীর সাথে মুহাম্মাদ তাকে ভ্রাতৃত্বের বন্ধনে আবদ্ধ করে দেন।
  
  জীবন বৃত্তান্ত 
  আয়িশা বর্ণনা করেন, উমর ও আওস ইবনে খাওয়ালিয়ির মধ্যে প্রগাঢ় বন্ধুত্ব ছিল।
  
  মুহাম্মাদের ইন্তিকালের পর তাকে গােসল দেওয়ার এবং তাহার পবিত্র দেহ কবরে রাখিবার কাজে আনসারগণের পক্ষ হতে তিনি অংশগ্রহণ করেছিলেন।
  
  আবু রাফি ও আওস, মায়মুনার সাথে মুহাম্মাদের বিবাহের প্রস্তাব নিয়ে আব্বাসের (আব্বাস মায়মুনার দুলাভাই) নিকট গিয়েছিলো।
  
  যুদ্ধে অংশগ্রহণ 
  আওস ইবনে খাওয়ালিয়ি বদর, উহুদ, খন্দক ও অন্যান্য সকল যুদ্ধেই তিনি রাসূলুল্লাহ (স)-এর সহিত অংশগ্রহণ করেন।
  
  উমরাতুল কাজার উদ্দেশ্যে মক্কায় প্রবেশ করবার সময় কুরায়শদের কোন সম্ভাব্য আক্রমণ হতে আত্মরক্ষার জন্য অথবা অস্ত্রশস্ত্র সংরক্ষণের জন্য নিযুক্ত দুই শত ব্যক্তির নেতা হিসাবে মুহাম্মাদ তাকে যুতাওয়া নামক স্থানে মােতায়েন করেন।
  
  মৃত্যু 
  আওস ইবনে খাওয়ালিয়ি উসমানের অবরুদ্ধ ও হত্যার মদিনায় ইন্তিকাল করেন।
  
  গুণাগুণ 
  আওস ইবনে খাওয়ালিয়ি-এর মধ্যে বেশ কিছু সদ্গুণের সমাবেশ ঘটেছিল; তাহার হাতের লেখা অনেক সুন্দর ছিল, সাঁতার ও তীর চালানোয় তিনি অত্যন্ত দক্ষ ছিলেন।
  
  তথ্যসূত্র 
  
  বিষয়শ্রেণী:পুরুষ সাহাবা
  বিষয়শ্রেণী:বদর যুদ্ধে অংশগ্রহণকারী সাহাবা
  বিষয়শ্রেণী:উহুদ যুদ্ধে অংশগ্রহণকারী সাহাবা
  বিষয়শ্রেণী:খন্দক যুদ্ধে অংশগ্রহণকারী সাহাবা
title: আওস ইবনে খাওয়ালিয়ি